เปิดแผนลงทุนสัปดาห์นี้ สอยหุ้น Q3 กำไรโตเก็งยื่นซองโซล่า ประมูลสายส่งภาคอีสาน-ใต้
โบรกฯแนะกลยุทธ์การลงทุนสัปดาห์นี้ เข้าสู่ช่วงประกาศผลประกอบการไตรมาส 3 ปี 2015 ทยอยสะสมหุ้นที่มีแนวโน้มรายงานกำไรเด่น เก็งการยื่นซอง โซล่าสหกรณ์ 600MW (ระยะ 1) ความคืบหน้าการประมูลสายส่ง ภาคอีสาน และภาคใต้ มาตรการกระตุ้นอสังหาฯ หนุนกลุ่มบ้าน และอุปกรณ์ตกแต่งบ้าน หุ้นทีรับอานิสงค์แผนการลงทุนโครงสร้างพื้นฐานที่จะเสนอเข้า ครม. ตลอด 3 สัปดาห์นี้
26 ต.ค. 2558

บล.โนมูระ พัฒนสิน ระบุในบทวิเคราะห์ (26 ต.ค.) แนะนำกลยุทธ์การลงทุนสัปดาห์นี้ เข้าสู่ช่วงประกาศผลประกอบการไตรมาส 3 ปี 2015 ทยอยสะสมหุ้นที่มีแนวโน้มรายงานกำไรเด่น (SPA, QTC, MTLS, SAWAD, WHA, GUNKUL, CENTEL, LPN) รวมถึงหุ้นทีมีสตอรีเด่นหนุน นำโดย 1) เก็งการยื่นซอง โซล่าสหกรณ์ 600MW (ระยะ 1) 1 พ.ย.นี้ + ความคืบหน้าการประมูลสายส่ง ภาคอีสาน และภาคใต้ ช่วง พ.ย. (GUNKUL, DEMCO) 2) มาตรการกระตุ้นอสังหาฯ หนุนกลุ่มบ้าน และอุปกรณ์ตกแต่งบ้าน (PS, LPN, GLOBAL, HMPRO) 3) หุ้นทีรับอานิสงค์แผนการลงทุนโครงสร้างพื้นฐานที่จะเสนอเข้า ครม. ตลอด 3 สัปดาห์นี้ + (ITD, CK, DCC, SCC)
 
หุ้นเด่นสัปดาห์นี้
1) GUNKUL (ราคาเป้าหมาย 26 บาท) คาดกำไรสุทธิไตรมาส 3 ปี 2015 ฟื้นแกร่งที่ระดับ 268 ล้านบาท เติบโต 54.1% จากไตรมาสก่อน
2) ITD (ราคาเป้าหมาย 9.52-13 บาท) แผนโครงสร้างพื้นฐานเข้า ครม.ใน 3 สัปดาห์ + เก็งคืบหน้าเหมืองโปแตช
3) PLANB (ราคาเป้าหมาย 6.9 บาท) เข้าสู่ช่วง High Season ไตรมาส 4 ปี 2015 + รายได้จากดีล HBK หนุนช่วงครึงปีหลังของปี 2015